ส่วนที่ 1

ข้อมูลสรุป (Executive Summary)

บริษัท ฮานา ไมโครอิเล็คโทรนิคส จำกัด (มหาชน) ประกอบธุรกิจ ประกอบ และ
จำหน่ายชิ้นส่วนอิเล็คโทรนิคส์แบบครบวงจร (Electronics Manufacturing Services)
ให้แก่ลูกค้า ซึ่งเป็น บริษัทชั้นนำของโลกหลายบริษัท ดังเช่น HID, Agilent Technologies,
International Rectifier และ Texas Instrument เป็นต้น

ผลิตภัณฑ์ของบริษัทฯ และบริษัทย่อยสามารถแบ่งออกเป็น 4 กลุ่มใหญ่ๆ ดังนี้

1.  IC ASSEMBLY- การประกอบและทดสอบการทำงานของแผงวงจรไฟฟ้า
    โดยมีโรงงานจังหวัดอยุธยาเป็นฐานการผลิต โดยโรงงานแห่งนี้ทำการออกแบบ
    ประกอบและทดสอบการทำงานของแผงวงจรไฟฟ้า โดยผลิตภัณ์ IC
    ถูกนำไปใช้เป็นชิ้นส่วนประกอบในผลิตภัณฑ์ไฟฟ้าและอิเล็คโทรนิคส์สำหรับอุตสาหกรรมต่างๆ
    โดยร้อยละ 60 ใช้ในอุตสาหกรรมโทรคมนาคม (Telecom) ร้อยละ 10
    ใช้ในอุตสาหกรรมคอมพิวเตอร์ (Memory Computer) ส่วนที่เหลือใช้ในภาคอุตสาหกรรม
    การผลิตสินค้าในกลุ่มสินค้าอุปโภค และใช้ในผลิตภัณฑ์ประเภทสื่อสารทางแสง (Opto
    Electronics) ซึ่งใช้กับอุปกรณ์ระบบงานควบคุมทั่วไป

2.  CAPTIVE LINES – การประกอบผลิตภัณฑ์จำพวก LED ซึ่ง
    เป็นส่วนประกอบที่ใช้ในผลิตภัณฑ์ประเภทตัว

  เปล่งแสง โดยร้อยละ 70 ของผลิตภัณฑ์ในกลุ่มนี้ถูกนำไปใช้ในอุตสาหกรรมรถยนตร์
  ส่วนที่เหลือถูกนำไปใช้สำหรับภาคอุตสาหกรรม เช่นเครื่องมือแพทย์ อุปกรณ์สำหรับลิฟต์โดยสาร
  และอุปกรณ์ไฟฟ้าสำหรับการตกแต่งอาคาร และแผ่นป้ายโฆษณา เป็นต้น
  ซึ่งมีฐานการผลิตอยู่ที่หน่วยประกอบผลิตภัณฑ์เฉพาะอย่าง ที่โรงงานในกรุงเทพมหานคร
  นอกจากนี้ทางหน่วยฯ ยังทำการประกอบผลิตภัณฑ์อื่นๆ เช่น RF- Amplifier, Hybrid
  Module ซึ่งเป็นอุปกรณ์ที่ใช้แสงเป็นกลไกในการทำงาน
  และถูกนำไปใช้เป็นชิ้นส่วนในเครื่องใช้ไฟฟ้า และ อิเล็คโทรนิคส์สำหรับอุตสาหกรรมต่างๆ เช่น
  คอมพิวเตอร์ โทรคมนาคม ยานพาหนะ และในอุปกรณ์หลักของระบบเส้นใยแก้วนำแสง เป็นต้น

3.  PCBA - การประกอบ IC และชิ้นส่วนอิเล็คโทรนิคส์อื่นๆ ลงบนแผ่นพิมพ์วงจรอิเล็คโทรนิคส์
    ซึ่งเป็นส่วนประกอบที่ใช้เป็นชิ้นส่วนในเครื่องใช้ไฟฟ้าและอิเล็คโทรนิคส์ต่างๆ เช่น
    อุปกรณ์ป้องกันการคัดลอกซอฟแวร์ แผงวงจรที่ใช้ในคอมพิวเตอร์ เป็นต้น
    โดยมีฐานการผลิตอยู่ที่โรงงานลำพูนและเซี่ยงไฮ้ นอกจากนี้บริษัทฯ ยังทำการผลิต
    ผลิตภัณฑ์อื่นๆ เช่น RFID (Radio-Frequency Identification Devices)
    ซึ่งเป็นอุปกรณ์สำหรับการควบคุม Access Control
    ซึ่งนำไปใช้ในอุตสาหกรรมเช่นการควบคุมสินค้าคงคลัง ผลิตภัณฑ์สมาร์ทการ์ด
    ซึ่งใช้ในอุตสาหกรรมโทรคมนาคม รวมถึงชิ้นส่วนในเครื่องใช้ไฟฟ้าต่างๆ บัตรประจำตัว
    เป็นต้น อีกทั้งผลิตผลิตภัณฑ์ COB (Chip-on-Board), SMD (Surface Mount Device),
    Fiber Optics, Led Assemble, Automotive Sensors
    รวมทั้งอุปกรณ์โทรคมนาคมที่ใช้ความถี่สูง ชิ้นส่วนคอมพิวเตอร์และผลิตภัณฑ์ทางการแพทย์
    รวมทั้งชิ้นส่วนคอมพิวเตอร์และผลิตภัณฑ์ทางการแพทย์
    รวมทั้งทำการรับประกอบชิ้นส่วนสำหรับคอมพิวเตอร์ Laptop, High Frequency Mixer
    สำหรับการสื่อสารผ่านดาวเทียมและ Flexible PCB สำหรับผลิตภัณฑ์โทรคมนาคม

4.  MICRODISPLAY -ได้แก่ผลิตภัณฑ์ LCoS (Liquid Crystal on Silicon)
    ซึ่งใช้เป็นชิ้นส่วนประกอบจอภาพโทรทัศน์ขนาดใหญ่ จอภาพคอมพิวเตอร์ และอุปกรณ์
    Multimedia Projector รวมทั้งอุปกรณ์จำพวก MEMS-Based devices, HTPs,
    Optical โดยมีโรงงานที่ทวินส์เบิกร์ รัฐโอไฮโฮ ประเทศสหรัฐอเมริกา เป็นฐานการผลิต

ณ 31 ธันวาคม 2547 บริษัทฯ และบริษัทย่อย มีสินทรัพย์รวม 9,506 ล้านบาท หนี้สินรวม 1,557
ล้านบาท ส่วนของผู้ถือหุ้นรวม 7,948 ล้านบาท สำหรับผลการดำเนินงานสำหรับปี 2547 บริษัทฯ
มีรายได้จากการขาย 11,054 ล้านบาท ขณะที่ในปี 2546 บริษัทฯ มีรายได้จากการขาย เท่ากับ
8,454 ล้านบาท คิดเป็นยอดขายเพิ่มขึ้น ร้อยละ 31 เมื่อเทียบกับปีที่ผ่านมา
และมีกำไรจากการดำเนินงานเพิ่มขึ้น ร้อยละ 18 โดยบริษัทฯ มีกำไรจาการดำเนินงานในปี 2547
เท่ากับ 2,056 ล้านบาท เมื่อเทียบกับยอดกำไรจากการดำเนินงานของปี 2546 ซึ่งเท่ากับ 1,749
ล้านบาท